कारापूरच्या अॅडव्हेन्टेज ग्रुपाच्या पारादीप फॉस्स्फेट आनी जय किसान जंक्शनाचे रुपांतर पंतप्रधान किसाम समृद्धी केंद्र अशें नांवकरण केलां. उक्तावण कार्यावळीक उत्तर गोंयचे प्रकल्प संचालक किशोर भावे, व दिवचलचे विभागीय कृशी अथिकारी प्रसाद जोग, कारापूर- सर्वणचे सरपंच दत्तप्रसाद कारखांडे आनी झुवारी अॅडव्हेन्टेज ग्रुपाचे पालवी वेवस्थापक मंदार सावयकार हाजीर आशिल्ले.
 मदार सावयकार हाणे रसायन आनी सारें मंत्रालय आनी पारादीप फॉस्फेट हांच्या जोड पालवान सुरू केल्ल्या ह्या किसान केंद्राची म्हायती दिली. किशोर भावेन कृशी मळायलें नवें तंत्रगिन्यान आनी माती परीक्षणाचें महत्व सांगलें. प्रेमेंद्र शेट हांणी नवी तंत्रगिन्यानाचो उपेग करून राज्यांतलें भाजी उत्पादन वाडोवपाक मजत करपाचें आवाहन शेतकारांक केलें.
 तंत्रगिन्यानाची जोड दिवन शेती वेवसाय करपी विनोद बर्वे, उदय भाटे, सखाराम पेडणेकार, लक्ष्मीकांत धोंड हांचो ह्या वेळार भोवमान केलो. कार्यावळीचें सूत्र संचालन सुमीत दळवी हांणी केलें आनी सागर सावंत हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 